## Uredba o plaćama

### NN 42/1994 (27.5.1994.), Uredba o plaćama

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkoga doma Sabora
Republike Hrvatske ("Narodne novine", broj 94/93). Vlada Republike
Hrvatske je na sjednici održanoj 26. svibnja 1994. donijela

## UREDBU

### O PLAĆAMA

Članak 1.

Ovom Uredbom uređuje se način utvrđivanja najviših iznosa mase plaća
i naknada troškova materijalnih prava određenih kolektivnim ugovorima za
pravne osobe na koje se ne odnosi Ugovor zaključen između Vlade Republike
Hrvatske, Konfederacije nezavisnih sindikata Hrvatske, Saveza samostalnih
sindikata Hrvatske, Hrvatske udruge sindikata, Hrvatske gospodarske komore
i Hrvatske udruge poslodavaca, kao članica Gospodarsko-socijalnog vijeća
("Narodne novine", broj 39/94). te za one pravne osobe za koje
nisu potpisali ugovor između Vlade Republike Hrvatske i sindikata javnih
djelatnosti, te sindikata javnih poduzeća. kao članova Vijeća za socijalno
partnerstvo u javnim djelatnostima. odnosno za one pravne osobe koje ne
poštuju ove ugovore.

Članak 2.

Pravne osobe iz članka 1. ove Uredbe u privatnom vlasništvu (osnovane
kao privatne, odnosno kod kojih je u postupku pretvorbe upisano više od
51% dionica ili udjela u odnosu na ukupnu vrijednost kapitala) utvrđuju
i isplaćuju plaće sukladno kolektivnom ugovoru i općem aktu.

Pismenu potvrdu o upisu više od 51% dionica ili udjela u odnosu na ukupnu
vrijednost kapitala izdaje Hrvatski fond za privatizaciju.

Članak 3.

Tijela, organi i organizacije koje se financiraju iz županijskih, općinskog
ili gradskih proračuna ili društvenih fondova, te društveni fondovi mogu
prosječnu masu plaća u razdoblju lipanj - listopad 1994. godine isplaćivati
u visini mase isplaćene u svibnju 1994. godine.

Utvrđeni iznos mase plaća iz stavka 1. ovoga članka korigira se za postotak
promjene broja zaposlenih.

Članak 4.

Za pravne osobe, tijela, organe i organizacije iz članka 1. ove Uredbe,
koje se financiraju iz državnog proraćuna, utvrđuje se visina osnovice
u iznosu od 888.000 HRD, s primjenom od 1. svibnja 1994. do dana primjene
novih propisa o plaćama, a najduže do 31. listopada 1994. godine.

Članak 5.

Pravne osobe iz djelatnosti zdravstva. koje se financiraju putem Hrvatskog
zavoda za zdravstveno osiguranje, mogu povećati prosječnu masu plaća u
razdoblju lipanj listopad 1994. godine za 4,2% u odnosu na masu isplaćenu
u svibnju 1894. godine. Utvrđeni iznos mase plaća iz stavka 1. ovoga članka
korigira se za postotak promjene broja zaposlenih.

Članak 6.

Banke, osiguravajuča društva i druge financijske organizacije, Hrvatski
fond za privatizaciju, Hrvatska gospodarska komora i druga udruženja, Zavod
za platni promet. te javna poduzeća iz članka 1. ove Uredbe, mogu povećati
prosječnu masu plaća u razdoblju lipanj - listopad 1994. godine za 2% u
odnosu na masu isplaćenu u svibnju 1994. godine. Utvrđeni iznos mase plaća
iz stavka 1. ovoga članka korigira se za postotak promjene broja zaposlenih.

Članak 7.

Najniža osnovna plaća za razdoblje lipanj - listopad 1994. godine utvrđuje
se u iznosu od 667.000 HRD. Mininalna plaća za razdoblje lipanj - listopad
1994. godine utvrđuje se u iznosu od 536.913 HRD. Minimalna plaća. koja
služi kao osnovica za ostvarivanje prava po osnovi socijalne sigurnosti.
utvrđuje se u neto iznosu od 250.000 HRD za razdoblje lipanj - listopad
1994. godine i ne smatra se oporezivim dohotkom u smislu propisa o oporezivanju
dohodaka.

Članak 8.

Naknade troškova materijalnih prava utvrdenih Općim kolektivnim ugovorom
za javne djelatnosti i javna poduzeća, odnosno Općim kolektivnim ugovorom
za gospodarstvo, subjekti iz članaka 3., 4., 5. i 6. ove Uredbe. mogu isplaćivati
u iznosu utvrđenom odgovarajućim kolektivnim ugovorom uvećanim do 30%.

Članak 9.

Ova Uredba primjenuje se od 1. lipnja 1994. godine do dana primjene
novih propisa o plaćama, odnosno do 31. listopada 1994. godine.

Članak 10.

Upute za primjenu daje, te provedbe ove Uredbe prati i kontrolira Zavod
za platni promet. Zavod za platni promet neće dozvoliti isplatu plaće i
naknade troškova materijalnih prava suprotno ovoj Uredbi.

Članak 11.

Ova Uredba stupa na snagu danom objave u "Narodnim novinama".

Klasa: 120-02/93-01/03

Urbroj : 5030105-94-16

Zagreb, 28. svibnja 1994.

Predsjednik

**Nikica Valentić, v. r.**

Uredba, NN 42/1994-743